REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj: 06-2/271-21

24. jun 2021. godine

B e o g r a d

Z A P I S N I K

11. SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 23. JUNA 2021. GODINE

Sednica je počela u 9,05 časova.

 Sednici je predsedavao Marijan Rističević, predsednik Odbora.

Sednici su prisustvovali članovi Odbora: Tijana Davidovac, Milija Miletić, Stanislava Janošević, Sonja Todorović, Momir Stojilković, Velibor Stanojlović, Olja Petrović, Arpad Fremond, Nenad Filipović, Vesna Stjepanović (zamenik Veroljuba Matića), Gojko Palalić (zamenik Žarka Bogatinovića) i Hadži Milorad Stošić (zamenik Jelisavete Veljković).

 Sednici nisu prisustvovali članovi Odbora: Veroljub Matić, Žarko Bogatinović, Marko Zeljug, Ljubinko Rakonjac, Dijana Radović, Nikola Kožović i Jelisaveta Veljković.

Sednici su prisustvovali predstavnici Ministarstva poljoprivrede, šumarstva i vodoprivrede: Jelena Blagojević, državni sekretar, Marija Matić, Sektor za normativne i pravne poslove, Milan Ćuprić, Sektor za poljoprivrednu politiku.

Pre utvrđivanja dnevnog reda, njegovu izmenu predložio je predsednik Odbora Marijan Rističević, tako da se povlači 1. tačka dnevnog reda, a da se dnevni red dopuni tačkom: Povlačenje amandmana Odbora na Predlog zakona o uređenju tržišta poljoprivrednih proizvoda, koji je podnela Vlada (broj 011-985/21 od 4. juna 2021. godine).

Odbor je jednoglasno prihvatio ovaj predlog za izmenu dnevnog reda.

Odbor je jednoglasno usvojio sledeći

 D n e v n i r e d

1. Povlačenje amandmana Odbora na Predlog zakona o uređenju tržišta poljoprivrednih proizvoda, koji je podnela Vlada (broj 011-985/21 od 4. juna 2021. godine).

Prva tačka dnevnog reda – Povlačenje amandmana Odbora na Predlog zakona o uređenju tržišta poljoprivrednih proizvoda.

Predsednik Odbora, Marijan Rističević je predložio da se povuče iz skupštinske procedure amandman Odbora kojim se posle člana 30. dodaju nazivi članova i čl. 30a do 30g na Predlog zakona o uređenju tržišta poljoprivrednih proizvoda zbog negativnog mišljenja Ministarstva finansija na pomenuti amandman.

Odbor je jednoglasno prihvatio ovaj predlog.

U diskusiji su učestvovali narodni poslanici Marijan Rističević i Milija Miletić.

Pošto drugih pitanja i predloga nije bilo, sednica je zaključena u 9,20 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Branka Zlatović Marijan Rističević